<classify> JANETH MUSHI-MONDULI MATUKIO ya ukatili ya ubakaji na mauaji ya wanawake eneo laMto wa Mbu wilayani Monduli, yameendelea kuumiza baadhi ya wanawake wa eneohilo huku wengine wakidai kushindwa kufanya shughuli zao za kiuchumi wakihofiausalama wao. Kutokana na kukithiri kwa wimbi la matukio hayo ya kikatili, hivi majuzi Waziri wa Mambo ya Ndani ya Nchi, Kangi Lugola, aliagiza Jeshi la Polisi kuhakikisha linafanya uchunguzi wa kina na kukamata wahusika wa vitendo hivyo. Wakati waziri akiagiza kukamatwa kwa watuhumiwawanaotekeleza uovu huo, wahusika wamelalamikia kitendo cha watuhumiwa kuachiwahuru kila wanapokamatwa na kurejea mitaani. Akizungumza katika mafunzo ya kupinga ukatili wa kijinsia, mmojawa manusura wa matukio ya ubakaji na mauaji ya wanawake wilayani hapa, PriscaRichard 40 anadai alifanikiwa kumkamata mtuhumiwa wake ilaalipopelekwa kituo cha polisi hakujua kesi iliishia wapi na baadaye mtuhumiwahuyo aliachiwa huru. Akiwa katika kikao cha elimu ya kupinga ukatili wa kijinsiakwa jukwaa la wanawake Kata ya Mto wa Mbu, ambao ulishirikisha wanawake kutokaKata za Majengo na Migungani, mama huyo ambaye ni mjanemwenye watoto wawili, anasimulia jinsi alivyonusurika kubakwa. Akisimulia huku akibubujikwa na machozi, Prisca anadai sikuya tukio Desemba 11 mwaka 2017, akitokea kwenye biashara zake kuuza sambusa, eneola Kigongoni, mida ya saa moja kasoro, ghafla aliona mtu nyuma yake ila hakuwana wasiwasi kwa sababu walikuwa wanapishana na watu wengi njiani. Mungu ni mwaminifu, siku ile nilimaliza biashara mapemakuliko siku zote, maana wakati mwingine huwa namaliza saa mbili kasoro, nakumbukanikiwa eneo la Makwetu kuna mtu nilibaini ananifuata nyuma yangu, anadai nakuongeza: Nafsi yangu ikaniambia mtu aliye nyuma yako si mzuri,lakini nikaendelea na safari yangu, baadae nafsi ikaniambia geuka nyuma yakomtazame huyo mtu, nilipogeuka akatahayari nami nikajawa na hofu, nikajiuliza,mbona tunapishana na watu saa hizi huyu atanifanya nini? Anadai alipofika mbele kidogo, alilazimika kugeuka na yule mtuakasimama, alipoendelea mbele zaidi karibu na kanisaalimuona kijana anayemfahamu naye akasimama na kuanza kuzungumza naye ili aonekama aliyekuwa anamfatilia nyuma yake atamsubiri au ataendelea na safari. Alitupita ila baada ya hatua kama 10 hivi akasimama, akawaanaita ngambo ya pili ya barabara kwa sauti kubwa akisema Samweli, Samweli, moyowangu ukashtuka. Kuna gari lilikuwa linapita barabara kuu nikiwa naendeleakuzungumza na yule kijana, lilipomkaribia yule mtu nikamuangalia kwa makininakumbuka alikuwa na rasta, na alivaa sweta jeusi, anasimulia. Prisca anadai baada ya kumuona alijua ataweza kumkwepa kwakuvuka upande wa pili wa barabara, lakinialipompita hatua kama tano mbele alimshika shingoni, akadhani ni kibaka anatakakumuibia. Tukapambana huku akilini mwangu nikiwaza kuporwa fedhazangu za biashara. Nilinganganiavihela vyangu, akaona pale ni barabarani bodaboda zinapita nyingi watamuonaakashika shingo akanitupa korongoni, kuna miiba alinishindilia kwenye ilemiiba ambayo hadi leo hii haijatoka yote. Alininyongea pale, kumbe ukishikwa shingo sauti haitokinikaona mauti yameshanifika, nikamuomba Mungu aniokoe na roho ya mauti, kifocha aibu ambacho kitawaumiza watoto wangu, anasimulia mama huyo. Anadai awali aliweza kupiga kelele kuomba msaada lakinibaadae alishindwa kuendelea ila majirani wa karibu na eneo lile walishasikia naboda boda zilizokuwa zikipita,watu wakaanza kukimbilia eneo hilo ndipo mbakajiakakimbilia vichakani upande wa pili. Hakuchukua fedha hata kidogo, nia yake ilikuwa ni kunibaka,bahati nzuri watu waliwahi eneo la tukio. Nilishauriwa niende polisi, nilipofikanikakuta taarifa zangu zimeshafika hapo, wakaniuliza ndiye niliyebakwa,wakanipa PF3 niende hospitali. Nikamwambia bodaboda anipeleke, nikafika safaripark mvua ilinyesha kubwa na umeme ukakatika, nikaghairisafari ya hospitali na kuamua kwenda kwa dada yangunikiwa nimejaa damu, kesho yake ndio nikaenda hospitali wakanitoa miba mwilinilakini mingine ilibaki, anasimulia.KUKAMATWA MTUHUMIWA Prisca anaeleza kuwa baada ya kupona alilazimika kuendeleana shughuli zake huku akimsihi Mungu amsaidie namna ya kumpata mtuhumiwa wakekwa kuwa anamkumbuka vizuri. Anadai baada ya muda kupita, polisi wakaenda kumkamata mtotowa jirani yake wakidai ndiye aliyetaka kumbaka, hali iliyomlazimu kwendakuwaeleza kuwa anamfahamu mtuhumiwa wake hivyo wamuachie kijana huyo kwanihahusiki. Wazazi wa yule kijana walikuja kwangu wakiwa wanatetemeka, wakiniulizamtoto wao ametaka kunibaka lini, nikawaambia sijamkamata mtuhumiwa wangu, hawakunielewawalidhani nimeenda kumtaja mtoto wao polisi, nikawaelewesha na kuwaeleza kuwa mimi ni mzazi hivyo siwezikumtia matatizoni mtoto wao, anasema na kuongeza: Nilienda kituoni nikawaambia kwamba kijana yule hakusiki nakwamba namfahamu mtuhumiwa wangu hata kwa harufu, wakamuachia. Ila nawaambiawamama haijalishi una imani gani, ukiwa na tatizo toa sadaka inanena, nilitoa sadakayangu kanisani na kuomba niweze kumkamata. Mjane huyo anadai baada ya mwezi mmoja akiwa katika shughulizake za biashara alimkuta mtuhumiwa amekaa mahali, akalazimika kujificha nakuwashirikisha baadhi ya wanaume waliokuwa eneo lile wakamzingira, akatafutamgambo na kumkamata kumpeleka Kituo cha Polisi Mto wa Mbu. Nilipofika mapokezi Polisi nikatoa maelezo yangu nikaambiwamama andika namba ya simu tutakuita nenda, nilisubiri muda nikaona niendemwenyewe nikaambiwa wanafanya upelelezi, nikarudi tena ila nilivyorudi mara yatatu nilifokewa.Nikaamua kuacha kwenda kituoni, niende kutafuta kula yangu, wakishakuonahoi hakuna anayekuuliza una shida gani, nikawa naendelea na biashara ilanikikutana na watu wananiuliza kama najipenda, ikafika mahali wenzangu wakawawananisaidia kuuza bidhaazangu ili niwahi nyumbani, AKIMBIA Prisca anaeleza baada ya kuona mtuhumiwa hajafikishwamahakamani na kuachiwa huru, alilazimika kukimbilia Mangola ziwanikwenda kupara samaki huku akiwaacha watoto wake kwa majirani kutokana namazingira ya kule kutokuwa rafiki. Nilisema Mungu ninafanyaje, mtuhumiwa hayupo mahakamaniwala polisi, kesi ikaishia hapo. Nilijikusanya nikakimbia ila baadhi yawanawake waliomo humu na mtendaji wa kata walichanga nauli wakanirudisha. Kule kazi ilikuwa ngumu kwa sababu nilikuwa napara samakiusiku kucha, niliwaeleza bora nife na baridi kuliko kufa kifo cha aibu, nikarudikuendelea na biashara yangu, viongozi wameshakuja wananipa imani ilahajamakatwa na wenzangu wanaendelea kuuawa. Naomba niwaulize waansheria, hivi aliyekufa na ambayehajafa na anaweza kujieleza yupi anaweza kusaidia kupatikana kwa mtuhumiwa, ilikukomesha matukio haya? anahoji na kuongeza: Inaniuma, nimekuja hapa kwa sababu ya kuwaonea hurumawanawakewenzangu, natamani nikutane na Magufuli Rais Dk. John Magufuli maana waliobakwani wengi nawaliosalimika wengine hawajitokezi maana matatizo hayatatuliwi, waliokufa ndiyohivyo tukishazika hatufuatiliwi. ULEVI Anasema ni vema uchunguzi wa mauaji hayo ungefanyika ilikujua chanzo, wapo wanaosema wanawake wa eneo hilo wanakumbana na vitendo hivyokwa sababu ni walevi, hii si kweli. Binafsi wanaonifahamu kwa undani wanajua mimi si mlevi, lakini leoamekufa Ester ambaye anajulikana alikuwa na jaribu lake la kunywa pombe,imekuwa wa mama wa Mto wa Mbu ni walevi, si wote waliouawa ni walevi. Imeandikwa wapi mlevi abakwe auawe? Tumedhalilishwa nakufedheheshwa wanawake wa Mto wa Mbu, mimi hivi ninavyoonekana ni mapenzi yaMungu ndio maana naishi, hatuna haki au huyo waliyemwachia wanamuogopa? anahoji. Anaongeza: Inafika mahali jua likizama narudi nyumbani nasambusa, tunachukua mikopo tunadaiwa marejesho tutalipaje iwapo tutakimbizanana biashara kila siku, tunamwaga au kugawa bidhaa zinapobaki, tuna maisha yadigidigi. Katika mafunzo hayo yaliyotolewa na jukwaa hilo kwa kushirikianana Chama Cha Wanasheria Wanawake nchini Tawla, walitoa elimu kwa wanawake ilikuwajengea uwezo na kuwaelimisha juu ya kupinga ukatili wa kijinsia, ambao kwakiasi kikubwa umekithiri katika eneo hilo. Awali baadhi ya wanawake walipinga vikalimadai ya kwamba wanawake wengi wa eneo hilo ni walevi hali inayochangiakukithiri kwa matukio hayo. Mmoja wa wanawake hao, Neema Adam, anasema zamaniwalikuwa wakiishi kwa amani ila tangu matukio hayo yaanze wamekuwa wakiishi kwahofu na wengi wao hususani wafanyabiashara hulazimika kufunga biashara zaomapema wakihofia kufanyiwa vitendo hivyo vya kikatili. Tusidanganyane, nakataa wanaodai wanawake wa hapa ni walevi, kwanikuna wengine wamefanyiwa vitendo hivyo na walikuwa hawanywi pombe na hata kamamtu anakunywa pombe ni sheria gani inayosema mlevi hana haki ya kuishi, na kamaulevi ingekuwa sababu mbona wanaume hawabakwi? anahoji na kuongeza: Inasikitisha kwani wengine waliokumbwa naukatili huo wanakutwa wamewekewa nguo sehemu za siri, hatuelewi ni nini wanatoahuko, nawasihi akina mama tuache vyombo vya dola vifanye kazi yake ilatunaviomba vitoe majibu, wahusika wakamatwe na hatua za kisheria dhidi yaozichukuliwe, Naye Mwenyekiti wa Jukwaa la wanawake wilayanihapa, Biliuda Kisaka, anasema katika miaka ya hivi karibuni kumetokea mauaji yawanawake wengi katika eneo hilo ila hadi sasa hawajaona ufumbuzi wa tatizo hiloikiwa ni pamoja na kukamatwa kwa wahusika na hatua za kisheria dhidi yaokuchukuliwa. Kupitia jukwaa hili tunajitahidikuwaelimisha wanawake namna ya kujiamini, kutafuta haki zao na masuala mengineya maendeleo ikiwamo kupinga ukatili wa kijinsia kwa wanawake na watoto, pamojana kutoa taarifa ya matukio hao, haya yanayoendelea Mto wa Mbu yanatufedhehesha,hili tatizo linahitaji ufumbuzi wa haraka, anasema.  <topic>: AFYA 